|गोदान बिरोंदामिना जोबोर बाङाइ बेसाव थाखानाय गोदान खाबुफोरजों गोख्रै आरो गोबां बिबांनि रावसोलायनाय मोनहोनो हायो। मेसिन मदद होनाय सप्तवेर जौगाखांहोनो थाखाय गोबां अनजिमानि गौथुमफोरा नांजाबफानानै दं।
 सि-डेक,तिडिआइएल,आइआइटिफोरनि बेफोरनि फारसे नाजानायफोराव,जेराव सोरकारा थोजासे बिबांनि राङारि अनसुंथाय होबोखाबाय बेफोरखौ सोलायनाय नङा। अनदेबानि सुबुं सम्पदफोरनि जौगाहोनायनि ट्रैइनिं आरो गुबन हाबा-हुखाफोराव जथायै आरो खौसेयै हाबा मावलायनानै मेसिन रावसोलायनायनि बिरोंदामिन जौगानायाव मदद होलायनो हागौ।
 एनटिएमा मोनसे (खान्थियारि) इंराजी-कानाड़ा मेसिन रावसोलायनाय पेकेजबो जथायगासिनो दं,जायनि गुबै थांखिया होखानाय इंराजी बाथ्राफोरनि गावनोगाव कानाड़ा रावसोलायनाय।
 गोनां इसिंदाथाय सोरजिनाय,जर’खायै गोख्रै मोजाङै आरो फोथायजाथाव रावसोलायनाय खामानियाव फैनायनि थाखाय डिजिटेल आगजु अनलाइन ट्रेजारि,नैरावारि सोदोबबिहुंफोर. रावसोलायनाय मेमरिनि थाखाय सप्तवेर बायदि बायदि सोरजिनाय।
 मेसिन रावसोलायनाय बिखान्थिनि थाखाय गोनांथार थादेरासाफोरा जादों सोदोब बिहुङारि फुंखाफोर जेरै इलेक्ट्रनिक सोदोबबिहुंफोर,राव बिजिरथाय आरो दाथाय आगजु,कनकर्डेन्सार,फ्रेकुयेनसि एनालाइजार बायदि बायदि। बेफोरखौ मोनसे फसंथाना लाखिनो आरो सोरजिनो हाया,बेनि थाखाय गोलाव-समनि गोबां फसंथानफोरनि जथायै हाबा मावलायनायनि गोनांथि दं।  एनटिएमा मेलनि गेजेरजों मोगा-मोगि सावरायलायहोनो,अनलाइनजों सावरायलायहोनोयनि खाबु होनानै हानजायारि हाबा मावनो थाखाय मोनसे जौसां होनो हायो।
 हानायमानि रोखा डिजिटेल महराव एनटिएमनि सायख’जानाय बिजाबफोर आरो बेफोरनि रावसोलायनायखौ मोनहोनांगोन।
 एनटिएमा बेखौ थिखालामनांगोनदि बे डिजिटेल मुवाफोरनि दोहोनखौ जौगामाननि एसएमएल तेगस आरो डितिडिस महराव लाखिना दोननाय जागोन।
 आथिखालाव हादरगेजेरारि बोहैथि दाहारा एन’टेसन आरो एलाइनमेन्टजों मोजां गुनगोनां पेरेलेल करपरा जौगाखांहोनाय। बेफोरखौ मेसिन रावसोलायनाय बिखान्थि मोननि मेसिन सोलोंनाय आदब महरै गनायनाय जायो।
 बेफोर मैखोम बिबांनि डाटाफोरखौ मोननोफुंनो थाखाय हाजासे नाजानो थाखाय जागायजेननायाव मैखोम बिबांनि रांखाथायनो गोनां जायो,जायखौ गावारि गौथुमफोरा मावफुंनो हाया। एनटिएमा बेफोर बादि जानायखौ खाबु खालामना होनो हागौ आरो माखासे मदद होनो हायो। 